9 Augustus is die 221ste dag van die jaar in die Gregoriaanse kalender (222ste in skrikkeljare). Daar volg nog 144 dae in die res van die jaar. 378 – 'n Groot Romeinse leër onder leiding van Keiser Valens word deur die Wes-Gote in die Slag van Adrianopel vernietig. 1173 – Die hoeksteen van die Skewe Toring van Pisa word gelê. 1378 – Die Franse kardinale publiseer hulle griewe teen Pous Urbanus VI. 1471 – Pous Sixtus IV volg Pous Paulus II op as pous van die Rooms-Katolieke Kerk. 1501 – Solothurn word in die Switserse Bondgenootskap opgeneem. 1520 – Pous Leo X stel Eberhard von der Mark, biskop van Chartres, aan as kardinaal. 1644 – Die konklaaf na die dood van Pous Urbanus VIII begin.